b"\n_START_ARTICLE_\nNeckar\n_START_SECTION_\nMostovi\n_START_PARAGRAPH_\n\xc4\x8cez reko Neckar je nekaj zelo starih mostov. Med najbolj znanimi zgodovinskimi mostovi je Stari most v Heidelbergu, ki obstaja \xc5\xbee od srednjega veka in je bil v sedanji obliki zgrajen leta 1788. Drugi zgodovinski mostovi so iz leta 1532 Neckarbr\xc3\xbccke v Lauffnu ob Neckarju, most zgrajen leta 1742 v Sulzu, Pliensaubr\xc3\xbccke, Stari Agnesbr\xc3\xbccke kot tudi  notranji most v Esslingenu in Ulrichsbr\xc3\xbccke v K\xc3\xb6ngenu._NEWLINE_Leta 1905 je bilo \xc4\x8dez reko Neckar \xc5\xbee 119 mostov, najve\xc4\x8dji je bil zgrajen leta 1903\xe2\x80\x931905 Neckargartacher Neckarbr\xc3\xbccke v skupni dol\xc5\xbeini 230 metrov._NEWLINE_Do leta 1985 je veliko vodno pot pre\xc4\x8dkalo 159 \xc5\xbeelezni\xc5\xa1kih in cestnih mostov (tudi viadukt Neckar blizu mesta Horb ob Neckarju z razpetino 264 m). Pre\xc4\x8dka jo tudi 126 raznih drugih infrastrukturnih objektov in 67 prepustov.\n_START_SECTION_\nV glasbi\n_START_PARAGRAPH_\nNeckar je omenjen v skladbi Rheinlegendchen ('Mala legenda o Renu') Gustava Mahlerja, ki jo je napisal avgusta 1893. Prvi\xc4\x8d je bila objavljena leta 1899 v ciklu 12 pesmi pod naslovom Humoreske (Humoresken). Danes je znana kot ena od Mahlerjevih pesmi iz zbirke Des Knaben Wunderhorn (Pesmi iz mladeni\xc4\x8devega magi\xc4\x8dnega roga)."